Չխոսի՞, որ երկրում իշխանությունը բացարձակ անձնավորված է: Որ պետական համակարգը փակ է: Որ պատկան մարմիններն ամեն ինչ անում են, որպեսզի մարդկանց մեջ սերմանեն պետությունից վախ, կասկածամտություն: Որ հատուկ ծառայությունները գաղտնալսում են մարդկանց, մեկին մյուսների դեմ լարում: Որ քաղաքացիների դիմում-բողոքները չեն ընթացքավորվում: Որ պետական պաշտոնյան սեփական տարածքը վարձակալության է տալիս պետությանը՝ ստանալով շոշափելի եկամուտ: Որ երիտասարդության առջեւ փակ են պետական ծառայության դռները, մինչդեռ համակարգում շարունակում են բարձր պաշտոն ունենալ 70 տարեկան «ընտրյալներ»: